Document ID: /fineweb-2-swissfilter-quality_10-filterrobots/filtered/05603.jsonl.gz/30

Razgovarajte UŽIVO sa astrologom:
Posao
Dragi Jarčevi,
Početak marta vam donosi srećne okolnosti u napretku važnih poslova zahvaljujući trigonu Venere sa Saturnom. Poboljšaćete saradnju, što će vam pomoći da ubrzate razvoj aktuelnih planova. Imaćete dosta uspeha i u poslovnim pregovorima. Jedino je važno da pazite da se pregovori odvijaju iza zatvorenih vrata i samo sa osobama od poverenja jer su mogući pokušaji da se neko okoristi na vašu štetu i da vam radi u tajnosti iza leđa. Venera koja vlada vašim poljem posla i karijere ulazi 7. marta u znak Ovna i u vaše polje završetaka. Biće neophodno da obratite više pažnje na rokove jer je Venera u Ovnu slaba i u izgonu, što će otežavati finalizaciju predviđenih radnih zadataka. Venera će 13. marta praviti kvadrat sa Saturnom, vašim vladarem, što vas upozorava da ne započinjete nove važne i dugoročne projekte dok ne dovršite obaveze koje ste bili primorani od ranije da prolongirate. Takođe izbegavajte prihvatanje radnih zadataka u kojima nemate dovoljno iskustva. Mars 17. marta ulazi u vaš znak. Pojačaće vašu efikasnost i istrajnost.
U trećoj dekadi marta Merkur će krenuti retrogradno, što će usporiti promet roba i usluga i izazivaće povremene nesporazume u komunikaciji sa radnim kolegama i saradnicima. venera će praviti kvadrat sa Plutonom, što će vam donositi gubitke zbog zamki koje vam je postavila konkurencija. Na polju novca vas očekuju teškoće i slabiji promet i priliv finansija. 11. marta će Merkur praviti kvadrat sa Saturnom koji vlada vašim poljem novca. Nećete umeti dovoljno dobro da procenite svoje poteze po pitanju troškova i ulaganja. Ponašaćete se svojeglavo u stvarima u kojima nemate dovoljno znanja i iskustva. U drugoj polovini marta će vam nedostajati potrebna sredstva za nove projekte.
Nezaposleni Jarčevi će biti pozvani na razgovor u vezi jednog posla ali će morati dobro da se dokažu i čak da imaju i nešto sreće kako bi dobili novi posao.
Razgovarajte UŽIVO sa astrologom:
Ljubav
Ako ste u vezi:
Potrudite se da ispunite obećanje koje ste dali voljenoj osobi u vezi renoviranja kućnih aparata i ulepšavanja vašeg zajedničkog doma. Obećali ste i da ćete izaći sa zajedničkim prijateljima na jednu zabavu ili priredbu ali to stalno odlažete pod izgovorom da ste zauzeti poslom. Krajnje je vreme da se aktivirate i posvetite više pažnje svom partneru.
Venera će praviti kvadrat sa Saturnom sredinom meseca, što će dovesti do zahlađenja u vašoj emotivnoj vezi i do nesuglasica u okviru porodice. Neophodno je da se prihvatite ozbiljno svojih obaveza u porodičnom životu. To će od vas zahtevati više napora i dosta prilagođavanja ali će na kraju marta dovesti do poboljšanja odnosa sa najbližim osobama.
Ako ste slobodni:
Osoba koja vam se dopada i koju često viđate na mestima na koja izlazite će vam pružiti šansu da joj priđete i zainteresujete je za vas. Imajte u vidu da se radi o zahtevnoj osobi sa visokim kriterijumima kada su emotivne veze u pitanju i da će vas staviti na probu. To će učiniti tako da ne primetite da vas isprobava. Ponašaće se ležerno. Ukoliko želite da se dokažete i započnete novu emotivnu vezu, stavite ovaj odnos na vrh svih vaših prioriteta. Samo tako ćete uspeti.
Nešto stariji Jarčevi će biti privučeni jednom osobom koju će upoznati na poslovnom sastanku. Biće vam jasno da je otvorena da vas bolje upozna privatno. Biće vam teško da se uskladite oko obaveza. Budite uporni i strpljivi.
Razgovarajte UŽIVO sa astrologom:
Zdravlje
Tokom marta ćete biti osetljivi na stres, pa bi bilo poželjno da izbegavate koliko to budete u mogućnosti, situacije i osobe koje u vama izazivaju stres. Izbegavajte i preterane napore. Biće vam potrebno više odmora i relaksacije. Prijalo bi vam da budete više u prirodi na čistom vazduhu, kad god vam to budu dozvoljavale vremenske prilike. Više se krećite.
Ishrana treba da vam se sastoji od lako svarljivih namirnica kao što su šargarepa, smenke suncokreta i bundeve i zelena salata. Umereno konzumirajte pileće meso i ribu. Izbegavajte šećer i slatkiše i umesto toga koristite prirodne zaslađivače ali i to u minimalnoj meri. Najviše će vam prijati voće kao što je banana, kivi, ananas i avokado. Pojalčajte vitamin B.
Srećni brojevi: 4, 10, 17, 23, 27
Mesečni horoskop preuzet sa sajta astrolozi.com. Zabranjeno preuzimanje bez dozvole i navođenja izvora.